**Centrum pre organické poľnohospodárstvo v Selenči očakáva farmárov z Ukrajiny**

Kolektív Inštitútu ochrany biodiverzity a biologickej bezpečnosti pri Slovenskej poľnohospodárskej univerzite v Nitre pripravil v rámci grantových ponúk Agentúrou Vyšehradského fondu návrh projektu pod názvom "FarmersEduca - Neglected and Underutilized Species in the Socio-Economic Rural Development", ktorý bol úspešne prijatý pod evidenčným číslom 21640443 s priznaním finančného grantu.

Hlavným cieľom projektu je komplexná príprava vzdelávacieho systému, učebných pomôcok, prípadových štúdií a pilotných kurzov pre rozšírenie poznatkov malých, mladých a rodinných farmárov Zakarpatského regiónu pre zlepšenie svojho sociálno-ekonomického rozvoja pod participáciou Združenie farmárov Zakarpatskéj oblasti na Ukrajine.

Na realizácií projektu sa okrem iných aktívne podieľa aj Centrum pre organické poľnohospodárstvo v Selenči ako oficiálny partner. V dňoch 30. mája – 1 júna 2017 očakáva Centrum skupinu farmárov z Ukrajiny za účelom poskytnutia nových poznatkov a informácií z problematiky aplikácie organického poľnohospodárstva v Republike Srbsko. Počas pobytu pripravil kolektív Centra prednášky o svojich aktivitách pre farmárov v regióne Vojvodina spojené s prehliadkou vybraných fariem, spracovateľských podnikov a iných inštitúcií.

Ing. Ján Jančovic